“นายกฯ” ระดมสมองทีมที่ปรึกษา หารือแนวทางช่วยเอสเอ็มอี-ฟื้นฟูศก. ครึ่งปีหลัง
“นายกฯ” ระดมสมองทีมที่ปรึกษา หารือแนวทางช่วยเอสเอ็มอี-ฟื้นฟูศก. ครึ่งปีหลัง
“นายกฯ” ระดมสมองทีมที่ปรึกษา หารือแนวทางช่วยเอสเอ็มอี-ฟื้นฟูศก. ครึ่งปีหลัง
10 ก.ค. 2563

ผู้สื่อข่าวรายงานว่า หลังจากที่วานนี้ (9 ก.ค.63) พล.อ.ประยุทธ์ จันทร์โอชา นายกรัฐมนตรี และรมว.กลาโหม สั่งยกเลิกการประชุมคณะรัฐมนตรีด้านเศรษฐกิจ (ครม.เศรษฐกิจ) ได้เปลี่ยนคณะการประชุมวันนี้ (10 ก.ค.) เป็นคณะกรรมการที่ปรึกษาด้านแนวทางการช่วยเหลือและฟื้นฟูเศรษฐกิจจากการแพร่ระบาดโควิด-19 เพื่อร่วมหารือสถานการณ์เศรษฐกิจ และกรอบการขับเคลื่อนเศรษฐกิจไทยในช่วงที่เหลือของปี 63 และ การช่วยเหลือและฟื้นฟูวิสาหกิจขนาดกลางและขนาดย่อม (SMEs) ที่ได้รับผลกระทบจากโควิด-19
โดยนอกจากทีมเศรษฐกิจรัฐบาล ทั้ง นายสมคิด จาตุศรีพิทักษ์ รองนายกรัฐมนตรี ฝ่ายเศรษฐกิจ นายอุตตม สาวนายน รมว.คลัง นายกอบศักดิ์ ภูตระกูล รองเลขาธิการนายกรัฐมนตรี ที่เข้าร่วมประชุม ยังมีผู้ทรงคุณวุฒิจากภาคส่วนต่างๆ ดังนี้
ที่ปรึกษานายกรัฐมนตรี (นายพีระพันธุ์ สาลีรัฐวิภาค)
เลขาธิการนายกรัฐมนตรี
ประธานการกรรมการสภาหอการค้าแห่งประเทศไทย
ประธานสภาอุตสาหกรรมแห่งประเทศไทย
ประธานสภาธุรกิจตลาดทุนไทย
ประธานสมาคมธนาคารไทย
ประธานสภาผู้ส่งสินค้าทางเรือแห่งประเทศไทย
ประธานสภาเกษตรกรแห่งชาติ
ประธานสภาดิจิทัลเพื่อเศรษฐกิจและสังคมแห่งประเทศไทย
ประธานสมาพันธ์เอสเอ็มอีไทย
นายปิติ ตัณฑเกษม
นายไพรินทร์ ชูโชติถาวร
นายเศรษฐพุฒิ สุทธิวาทนฤพุฒิ
นายสุพัฒนาพงษ์ พันธ์มีเชาว์
นายวิรไท สันติประภพ ผู้ว่าการธนาคารแห่งประเทศไทย
เลขาธิการสภาพัฒนาการเศรษฐกิจและสังคมแห่งชาติ (เลขานุการ)
นางณัฐฎ์จารี อนันตศิลป์ (ผู้ช่วยเลขานุการ)
นางนฤมล ภิญโญสินวัฒน์ โฆษกประจำสำนักนายกรัฐมนตรี
ขณะที่นายสนธิรัตน์ สนธิจิรวงศ์ รมว.พลังงาน ไม่ได้เข้าร่วมหารือในครั้งนี้ เนื่องจากติดภารกิจ